ka ka ka ka ka ka ka ka ka ka ka ka ka ka ka ka ka ka ka fr ka ka ka ka ka ka ka ka ka ka ka ka ka ka ka es ka ka ka ka ka ka ka ka ka ka ka ka fr ka ka ka ka ka ka ka ka ka ka ka ka ka ka ka en
,,ლელოს“ საპარლამენტო ლიდერებმა უკრაინის უმაღლესი რადას თავმჯდომარეს წერილი გაუგზავნეს.
წერილს ხელს პარლამენტის წევრები- ანა ნაცვლიშვილი, სალომე სამადაშვილი, დავით უსუფაშვილი და შალვა შავგულიძე აწერენ.
წერილში ნათქვამია, რომ საქართველო არ დაიშურებს ძალისხმევას, რათა ომის დანაშაულზე პასუხისმგებელი პირები საერთაშორისო სამართლის მიხედვით მიეცენ პასუხისგებაში.
„თქვენი აღმატებულებავ, უპირველეს ყოვლისა, ნება მოგვეცით გამოვხატოთ ჩვენი მტკიცე მხარდაჭერა თქვენი გმირი ერის მიმართ რუსეთის სამხედრო აგრესიის წინააღმდეგ, უკრაინის დამოუკიდებლობისა და სუვერენიტეტისათვის ბრძოლაში.
ქართველი ხალხი და ჩვენ, როგორც მათი წარმომადგენლები ოპოზიციური პარტიებიდან საქართველოს პარლამენტში, ვამაყობთ თქვენი ხალხის შეუპოვრობით, რომლითაც იცავთ თავისუფლებას, დემოკრატიას და კანონზე დაფუძნებულ საერთაშორისო მართლწესრიგს.
ჩვენ ვიზიარებთ თქვენს ტკივილს უკრაინაში უდანაშაულო ადამიანების დაღუპვის გამო. არ დავიშურებთ ძალისხმევას, რათა ომის დანაშაულზე პასუხისმგებელი პირები საერთაშორისო სამართლის მიხედვით მიეცენ პასუხისგებაში.
ბევრი ქართველი მოხალისედ წამოვიდა უკრაინელი ხალხის გვერდით საბრძოლველად, დახმარების შეგროვების უზარმაზარი ძალისხმევა წამოიწყო როგორც ოპოზიციურმა პარტიებმა, ასევე მოქალაქეთა ჯგუფებმა და სამოქალაქო საზოგადოებამ. ჩვენ ვიყენებთ ყველა საერთაშორისო პლატფორმას, რომელიც ხელმისაწვდომია ჩვენთვის, როგორც პარლამენტის წევრებისთვის, თქვენი ქვეყნის მხარდასაჭერად.“
წერილში ხაზგასმითაა აღნიშნული, რომ ქართველები არ ეთანხმებიან ხელისუფლების პოზიციას, თითქოს საქართველო რუსეთის წინააღმდეგ დაკისრებულ საერთაშორისო სანქციებს არავითარ შემთხვევაში არ უნდა შეუერთდეს.
,,სამწუხაროდ, ქართული ოპოზიციის დიდი შეშფოთება გამოიწვია საქართველოს ხელისუფლების პოლიტიკამ, რომელიც დღეს განსხვავდება როგორც ქართველი ხალხის ნებასა და განწყობილებისგან, ასევე ჩვენი პოზიციისგან. ომის დაწყებისთანავე, ოპოზიციამ პარლამენტის რიგგარეშე სხდომის მოწვევა მოითხოვა. მმართველმა უმრავლესობამ ოპოზიციის ინიციატივას ბოიკოტი გამოუცხადა, პრეზიდენტის მიერ მოწვეულ საგანგებო სხდომაზე „ქართული ოცნების“ წარმომადგენელი დეპუტატები არ გამოცხადდნენ და სხდომა ვერ შედგა.
ანალოგიურად, პარლამენტის თავმჯდომარემ იგნორირება გაუკეთა ჩვენს მოთხოვნას პარლამენტის პლენარულ სხდომაზე მოგვეწვია საქართველოში უკრაინის საგანგებო და სრულუფლებიანი ელჩი იგორ დოლგოვი.
ჩვენ კატეგორიულად არ ვეთანხმებით ხელისუფლების პოზიციას, რომ საქართველო რუსეთის წინააღმდეგ დაკისრებულ საერთაშორისო სანქციებს არავითარ შემთხვევაში არ უნდა შეუერთდეს. მიგვაჩნია, რომ საქართველო ეტაპობრივად უნდა შეუერთდეს ევროკავშირის მიერ დაწესებულ სანქციების პოლიტიკას, რაც ჩვენი ორივე ქვეყნის საერთო ინტერესშია.
ამჟამად განვიხილავთ საქართველოს პარლამენტში შესაბამისი საკანონმდებლო ინიციატივების ინიცირების შესაძლებლობას. დარწმუნებული ბრძანდებოდეთ, რომ ჩვენ გავაგრძელებთ ძლიერ პოლიტიკურ ზეწოლას საქართველოს მთავრობაზე უკრაინის ინტერესების დასაცავად.
თქვენი ბრძოლა თავისუფლებისთვის ჩვენი ბრძოლაა, თქვენი მარცხი ჩვენი დანაკარგია და თქვენი გამარჯვება იქნება ჩვენი გამარჯვება, რომელსაც ჩვენ აუცილებლად ერთად ვიზეიმებთ.
CлaBa ykpaïHi!“ – ნათქვამია წერილში.
“რა გინდა რაგბში; ვის გაუგია...
ექსკლუზივი: ინტერვიუ ქართველ ჰაკერების ჯგუფთან
ექსკლუზივი: ქოლ ცენტრის მსხვერპლი –...
ექსკლუზიური ინტერვიუ მამუკა ლომაშვილთან ამერიკიდან
თორნტონი: მთავრობამ უნდა აირჩიოს ივანიშვილის...
ნიკოლოზ კვარაცხელიას საქმეზე 28 თებერვლის...
თორნტონი: მთავრობამ უნდა აირჩიოს ივანიშვილის დაცვა თუ დემოკრატია
“პუტინი, რომ ქალი ყოფილიყო” – ბორის ჯონსონი
ანა დოლიძის კომენტარი “ქართული ოცნების” წევრებზე, რომლებმაც პარტია...
ყვარელში მამაკაცის ცემაზე, თანხის გატაცებაზე და დამამცირებელი ქმედების...
რუსეთს ყველგან ვასახელებ – თინა კანდელაკი